**เทศบาลตำบลห้วยยอด เปิดศูนย์ช่วยเหลือประชาชนตลอดทั้งวัน จากกรณีลูกเห็บตกจากพายุฝนตกหนัก ลมกระโชกรุนแรง**

**วันนี้ (20 ก.พ.65) เทศบาลตำบลห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด ได้เปิดศูนย์ช่วยเหลือประชาชน บริเวณงานป้องกันและบรรเทาสาธารณภัย (ดับเพลิง) เพื่อให้ประชาชนที่ได้รับความเสียหายจากกรณีลูกเห็บตก พายุฝนตกหนัก ลมกระโชกอย่างรุนแรงในพื้นที่ ภายในเขตเทศบาลตำบลห้วยยอด เมื่อช่วงค่ำวันที่ 19 กุมภาพันธ์2565 ได้ลงทะเบียนแจ้งความประสงค์ในการเข้าไปช่วยเหลือ ซึ่งได้เปิดให้บริการแก่ประชาชนตลอดทั้งวัน โดยมีคณะผู้บริหาร สมาชิกสภาเทศบาล หัวหน้าส่วนราชการ เจ้าหน้าที่ที่เกี่ยวข้องอำนวยความสะดวกแก่ประชาชน พร้อมทั้งลงพื้นที่สำรวจความเสียหายที่เกิดขึ้นอีกด้วย ซึ่งมีประชาชนเดินทางมาขอรับความช่วยเหลือตลอดทั้งวัน**

**โอกาสนี้ นายสำคัญ อรทัย นายอำเภอห้วยยอด ได้ลงพื้นที่ติดตามการอำนวยความสะดวก เพื่อช่วยเหลือประชาชนในครั้งนี้ด้วย**

**อนึ่ง ในวันที่ 21 กุมภาพันธ์ 2565 บ้านเรือนของประชาชนในเขตเทศบาลฯ ที่ได้รับความเสียหาย จากกรณีลูกเห็บตกจากพายุฝนตกหนัก ลมกระโชกรุนแรง เมื่อวันที่ 19 กุมภาพันธ์ 2565 ให้มาลงทะเบียนขอรับความช่วยเหลือ เพื่อรับวัสดุซ่อมแซมบ้านเรือน ได้ที่ ห้องประชุมอาคารอเนกประสงค์เทพสถิตย์ (หลังกองช่างเทศบาลตำบลห้วยยอด) สอบถามรายละเอียดได้ที่ 075-271-494,075-271-33**

**พิมมาส จันทร์ผ่อง/นักประชาสัมพันธ์ชำนาญการ**

**20 กุมภาพันธ์ 2565**